./data/stoa0275/stoa026/stoa0275.stoa026.opp-lat1.xml
Tertullian
Primo enim quid facient tot ac talia instrumentadivina, ita aperte corporalem contestantia resurrectionem,ut nullam admittant figuratae significantiae suspicionem? Et utiqueaequum sit, quod et supra demandavimus, incerta de certis etobscura de manifestis praeiudicari, vel ne inter discordiam certorumet incertorum, manifestorum et obscurorum fides dissipetur,veritas periclitetur, ipsa divinitas ut inconstans denotetur  Tumquod verisimile non est ut ea species sacramenti in quam fidestota committitur, in quam disciplina tota connititur, ambigue annuntiataet obscure proposita videatur, quando spes resurrectionis,nisi manifesta de periculo et praemio, neminem ad eiusmodi praesertimreligionem, publico odio et hostili elogio obnoxiam, persuaderet Nullum opus certum est mercedis incertae  Nullus timoriustus est periculi dubii  Et merces autem et periculum in resurrectionispendet eventu  Sed et si temporalia et localia et personaliadei decreta atque iudicia in urbes et gentes et reges tamaperta prophetia iaculata est, quale est ut aeternae dispositioneseius et universales in omne hominum genus lucem sui fugerint?quae quanto maiora, tanto clariora esse deberent, ut maiora crederentur Et puto deo nec livorem nec dolum nec inconstantiamnec lenocinium adscribi posse, per quae fere promulgatio maiorumcavillatur